เรื่องร้องเรียน: ถนนลาดพร้าววังหิน60ยาวไปจนถึงลาดพร้าววังหิน70  มีการราดยางมะตอยใหม่  ทั้งๆที่ถนนดี และเรียบ  แต่ยางที่ราดใหม่ ราดไม่เสมอกัน  รถมอเตอร์ไซค์ล้มแล้วหลายคน  ชุ่ยมาก ใครตรวจงาน โกง?
การดำเนินการของเจ้าหน้าที่: 📣สำนักการโยธา กทม. ขอขอบคุณสำหรับการแจ้งข้อมูลค่ะ สำนักการโยธา โดยสำนักงานก่อสร้างและบูรณะ ขอเรียนว่าบริเวณถนนลาดพร้าววังหินได้ปรับปรุงและยกระดับผิวจราจรโดยได้ปูแอสฟัลต์เพื่อยกระดับผิวจราจรให้สูงขึ้น ตามที่ได้รับการประสานงานจากสำนักการระบายน้ำ เพื่อบรรเทาป้องกันและแก้ไขปัญหาน้ำท่วมขังบนผิวจราจร ซึ่งขณะนี้ได้ดำเนินการเสร็จสิ้นแล้ว  และสำนักการจราจรและขนส่ง กำลังดำเนินการตีเส้นจราจรซึ่งคาดว่าจะแล้วเสร็จในเดือนกันยายน 2566 ในส่วนของข้อทักท้วงและติชมของท่านผู้ร้องเรียน ทางหน่วยงานขอขอบคุณที่เสนอข้อคิดเห็นมา และขอรับมาเพื่อปรับปรุงในการดำเนินงานต่อไป👷🏻‍♀️สำนักการโยธา กทม. ขออภัยในความล่าช้าและขอบพระคุณอีกครั้งสำหรับการแจ้งปัญหาให้เราทราบค่ะ🙏
ความเห็นของผู้แจ้ง: ไม่ตรงจุดที่แจ้ง พยายามปิดเรื่องให้จบๆไป มีติดลบ คงให้ติดลบ
พื้นที่: แขวงลาดพร้าว เขตลาดพร้าว กรุงเทพมหานคร